  Туспуктэм: Татьяна Пунгина Майя Бывальцева Удмуртиысь граждан но ожмаськон тӥрлык кылдытӥсь Владимир Ярыгин «Россиысь ожутиськонъя но промышленностья огъетысь дано ужась» («Заслуженный работник оборонно-промышленного комплекса Российской Федерации») ним басьтӥз. Со сярысь Удмуртилэн тӧроез Александр Бречалов «ВКонтатке» мерлыко вотэсысь бамаз ивортӥз. « Владимир Александрович Ярыгинлэн «послужной лыдметаз» граждан но ожмаськон тӥрлыклэн 20-лэсь трос тусъетъёсыз. Тужгес тродмо ужез – Ярыгинлэн пистолетэз – 2003-тӥ арысен Россиысь армиын кутӥське » Александр Бречалов, Удмуртилэн тӧроез Солэн кылъёсызъя, Пыӵал лэсьтӥсьлэн нуналэз азьын кунлэн азьмуртэз выль данъет юнматӥз, асьме заводъёсын ужасьёс нырысетӥосыз пӧлын сое басьтӥзы. «Россиысь ожутиськонъя но промышленностья огъетысь дано ужась» дано нимен озьы ик пусъемын Ижысь электромеханикая «Купол» заводлэн кивалтӥсез Фанил Зиятдинов но Ижысь «Аксион-холдинг» мотозаводлэн кивалтӥсез Геннадий Кудрявцев. Пыӵал лэсьтӥсьлэн нуналэзлы сӥзем сӥё-дано ужрадын кун но удысэт данъетъёсты Ижысь механикая заводын, «Калашников» концернын, «Куполын», «Аксионын», Воткаысь заводын, Сарапулысь Электрогенераторной заводын ужасьёс басьтӥзы. Тодэ вайытом, 2022-тӥ арын Владимир Ярыгинлы оружейниклэсь кафтанзэ сётӥзы.  Тегъёс: данъетъёс Пыӵаллэсьтӥсьлэннуналэз Ижкар Удмуртия  